CELEX: 62019TN0001
Language: hu
Date: 2019-01-07 00:00:00
Title: T-1/19. sz. ügy: 2019. január 7-én benyújtott kereset — CJ kontra Európai Unió Bírósága

13.5.2019   
            
            
               HU
            
            
               Az Európai Unió Hivatalos Lapja
            
            
               C 164/52
            
         
      2019. január 7-én benyújtott kereset — CJ kontra Európai Unió Bírósága
      (T-1/19. sz. ügy)
      (2019/C 164/56)
      Az eljárás nyelve: angol
      
         Felek
      
      
         Felperes: CJ (képviselő: V. Kolias ügyvéd)
      
         Alperes: az Európai Unió Bírósága
      
         Kérelmek
      
      A felperes azt kéri, hogy a Törvényszék:
      
                  —
               
               
                  nyilvánítsa a Szerződésekkel ellentételesnek azt, hogy az alperes nem anonimizált rá név szerint utaló eljárási dokumentumokat, valamint hogy a Törvényszék és a korábbi Közszolgálati Törvényszék közzétette azokat a világhálón, másodlagosan az ilyen dokumentumok nem anonimizált változatát nem tette elérhetetlenné a világháló keresőszolgáltatói számára;
               
            
                  —
               
               
                  az alperest kötelezze a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes két jogalapra hivatkozik.
      
                  1.
               
               
                  Az első, az Európai Unió Alapjogi Chartája 20. cikkének megsértésére alapított jogalap, amely különösen az alábbi érveket tartalmazza:
                  
                              —
                           
                           
                              a felperes kereseteket indított a volt munkáltatója ellen a korábbi Közszolgálati Törvényszéken és a Törvényszéken;
                           
                        
                              —
                           
                           
                              az e keresetekhez kapcsolódó, a felperesre név szerint utaló eljárási dokumentumokat tettek közzé és a világháló olyan keresőszolgáltatói számára hozzáférhetővé, mint a Google;
                           
                        
                              —
                           
                           
                              az ilyen keresőszolgáltatókhoz való hozzáférés elősegíti a felperesre vonatkozó, a világ bármely internethasználója — beleértve a jelenlegi és leendő munkáltatókat — általi profilalkotást;
                           
                        
                              —
                           
                           
                              az ilyen profilalkotás felveti a felperessel szembeni hátrányos megkülönböztetés kockázatát;
                           
                        
                              —
                           
                           
                              az Európai Unió Bírósága úgy határozott, hogy valamennyi, 2018. július 1-je után beérkező és természetes személyeket érintő előzetes döntéshozatal iránti kérelemhez kapcsolódóan közzétett eljárási dokumentumot automatikusan anonimizál;
                           
                        
                              —
                           
                           
                              a Szerződések szerinti bármely egyéb típusú keresethez kapcsolódóan közzétett eljárási dokumentumok anonimizálása az Európai Unió Bírósága teljesen szabad mérlegelésének tárgyát képezi;
                           
                        
                              —
                           
                           
                              a Bírósághoz 2018. július 1-je után beérkező előzetes döntéshozatal iránti kérelmekben érintett természetes személyek és a felperes nem részesül egyenlő bánásmódban.
                           
                        
            
                  2.
               
               
                  A második jogalap szerint a Törvényszék megsérti az Európai Unió Alapjogi Chartájának 8. cikkét; e jogalap különösen a következő érveket tartalmazza:
                  
                              —
                           
                           
                              az eljárási dokumentumok közzétételének célja a Bíróság szavait idézve: „a polgárok tájékoztatásá[nak] és az igazságszolgáltatás nyilvánosságá[nak] […] biztosít[ása]”;
                           
                        
                              —
                           
                           
                              e cél elérése érdekében nem szükséges az eljárási dokumentumok azon változatainak közzététele, amelyek a felperesre a nevével utalnak, vagy másodlagosan ilyen változatoknak a világháló olyan keresőszolgáltatói számára való hozzáférhetővé tétele, mint a Google;
                           
                        
                              —
                           
                           
                              az, hogy a Törvényszék nem hagy fel e gyakorlatával, sérti a 45/2001/EK európai parlamenti és tanácsi rendelet (1) 4. cikke (1) bekezdésének c) pontját, másodlagosan pedig az (EU) 2018/1725 európai parlamenti és tanácsi rendelet (2) 4. cikke (1) bekezdésének c) pontját és 5. cikkének a) pontját.
                           
                        
            
         (1)  A személyes adatok közösségi intézmények és szervek által történő feldolgozása [helyesen: kezelése] tekintetében az egyének védelméről, valamint az ilyen adatok szabad áramlásáról szóló, 2000. december 18-i 45/2001/EK európai parlamenti és tanácsi rendelet (HL 2001. L 8., 1. o.; magyar nyelvű különkiadás 13.fejezet, 26. kötet, 102. o.).
      
         (2)  A természetes személyeknek a személyes adatok uniós intézmények, szervek, hivatalok és ügynökségek általi kezelése tekintetében való védelméről és az ilyen adatok szabad áramlásáról, valamint a 45/2001/EK rendelet és az 1247/2002/EK határozat hatályon kívül helyezéséről szóló, 2018. október 23-i (EU) 2018/1725 európai parlamenti és tanácsi rendelet (HL 2018. L 295., 39. o).